

**Oznámenie výsledku vybavenia petície PE/2019/1**

**Vybavovateľ petície:** Trenčiansky samosprávny kraj

**Názov petície:**

Petícia Za obnovenie zastávky vlaku č. 5430 v obci Dolné Naštice a posilnenie spojenia na trase Chynorany – Trenčín a späť.

**Text:**

Pod petíciou podpísaní občania žiadajú z dôvodu zrušenia zastavovania vlaku obnovenie zastávky vlaku č. 5430 v obci Dolné Naštice (Chynorany 17:20 – Horné Srnie 19:30) a posilnenie spojenia v oboch smeroch v čase obeda.

**Je kvórová:** Nie

**Počet osôb podporujúcich petíciu:** 165

**Dátum doručenia:** 16.05.2019

**Dátum vybavenia:** 28.05.2019

**Spôsob vybavenia:** Postúpená

**Zdôvodnenie vybavenia:**

Trenčianskemu samosprávnemu kraju (ďalej len „TSK“) bolo 16.05.2019 doručené podanie starostky obce Dolné Naštice, ako osoby určenej petičným výborom na zastupovanie v styku s orgánom verejnej moci, označené ako predmetná petícia. Podanie obsahovalo aj sprievodný list a fotokópie podpisových hárkov č. 1 až 11.

TSK nie je príslušný na vybavenie predmetnej petície z dôvodu, že v rámci svojej pôsobnosti vymedzenej platnou právnou úpravou nemôže zasahovať do kompetencií legislatívne vyhradených iným subjektom. Objednávateľom dopravných služieb vo verejnej doprave na dráhe, resp. v železničnej doprave, je Ministerstvo dopravy a výstavby SR (§ 2b zákona č. 514/2009 Z. z. o doprave na dráhach v znení neskorších predpisov), ktoré zároveň dohliada na tvorbu grafikonu vlakovej dopravy a schvaľuje cestovný poriadok vo verejnej osobnej doprave (§ 36 ods. 1 zákona). Vzhľadom na uvedené skutočnosti bola v zmysle § 5 ods. 3 zákona č. 85/1990 Zb. o petičnom práve v znení neskorších predpisov petícia postúpená 28.05.2019 na vybavenie Ministerstvu dopravy a výstavby SR.

Oznámenie bolo zverejnené na Centrálnej úradnej elektronickej tabuli (CUET) dňa 05.06.2019